CELEX: 32009R1047
Language: da
Date: 2009-10-19 00:00:00
Title: Rådets forordning (EF) nr. 1047/2009 af 19. oktober 2009 om ændring af forordning (EF) nr. 1234/2007 om en fælles markedsordning for landbrugsprodukter for så vidt angår handelsnormer for fjerkrækød

6.11.2009   
            
            
               DA
            
            
               Den Europæiske Unions Tidende
            
            
               L 290/1
            
         
      RÅDETS FORORDNING (EF) Nr. 1047/2009
   af 19. oktober 2009
   om ændring af forordning (EF) nr. 1234/2007 om en fælles markedsordning for landbrugsprodukter for så vidt angår handelsnormer for fjerkrækød
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 37,
   under henvisning til forslag fra Kommissionen,
   under henvisning til udtalelse fra Europa-Parlamentet (1), og
   ud fra følgende betragtninger:
   
               (1)
            
            
               Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (2) fastsætter visse handelsnormer for fjerkrækød.
            
         
               (2)
            
            
               Ifølge artikel 116 i forordning (EF) nr. 1234/2007 mærkes produkter fra fjerkrækødsektoren i overensstemmelse med bestemmelserne i bilag XIV til nævnte forordning.
            
         
               (3)
            
            
               Handelsnormerne blev udviklet med henblik på at bidrage til at forbedre fjerkrækødkvaliteten og information herom og dermed lette salget af sådant kød. Ved Rådets forordning (EØF) nr. 1906/90 af 26. juni 1990 om handelsnormer for fjerkræ (3) blev der navnlig med virkning fra 1. juli 1991 indført en definition af fersk fjerkrækød, der er præcisere end i lovgivningen om fødevaresikkerhed. Erfaringerne viser, at der er behov for at bekræfte det stringente princip bag denne definition og præcisere det yderligere.
            
         
               (4)
            
            
               Da fjerkrækød i stigende grad forbruges i form af kødbaserede tilberedninger og produkter, bør anvendelsesområdet for handelsnormerne for fjerkrækød udvides til at omfatte fjerkrækødbaserede tilberedninger og produkter.
            
         
               (5)
            
            
               Fjerkrækød i saltlage under KN-kode 0210 99 39 bør ligeledes omfattes af handelsnormernes anvendelsesområde.
            
         
               (6)
            
            
               Erfaringerne viser, at tilberedninger baseret på fersk fjerkrækød i visse tilfælde nemt kan erstatte fersk fjerkrækød, når de udbydes til salg til forbrugeren. For at undgå konkurrenceforvridning mellem fersk fjerkrækød og tilberedninger baseret på fersk fjerkrækød er det hensigtsmæssigt at udvide princippet bag definitionen af fersk fjerkrækød til at omfatte tilberedninger baseret på fersk fjerkrækød.
            
         
               (7)
            
            
               Ifølge EF-lovgivningen om mærkning af fødevarer må mærkningen og dennes nærmere udformning ikke være af en sådan art, at den vildleder køberen, især med hensyn til fødevarens beskaffenhed, og især dens art, identitet, egenskaber, sammensætning, mængde, holdbarhed, oprindelsessted eller det sted, hvor fødevaren kommer fra, og dens fremstillings- eller frembringelsesmåde.
            
         
               (8)
            
            
               Fjerkrækød, der har været frosset eller dybfrosset, skal sælges i denne tilstand eller anvendes i tilberedninger, der afsættes i frosset eller dybfrosset tilstand, eller i kødprodukter.
            
         
               (9)
            
            
               Da den underinddeling af klasse A i A1 og A2 og underinddelingen af frosset fjerkrækød i vægtkategorier, der er fastsat i forordning (EF) nr. 1234/2007, ikke finder udbredt anvendelse i praksis og derfor er overflødig, bør disse bestemmelser af forenklingshensyn bortfalde.
            
         
               (10)
            
            
               Forordning (EF) nr. 1234/2007 bør derfor ændres i overensstemmelse hermed —
            
         UDSTEDT FØLGENDE FORORDNING:
   Artikel 1
   Bilag XIV til forordning (EF) nr. 1234/2007 ændres som angivet i bilaget til nærværende forordning.
   Artikel 2
   Denne forordning træder i kraft på syvendedagen efter offentliggørelsen i Den Europæiske Unions Tidende.
   Denne forordning finder anvendelse fra den 1. maj 2010.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Luxembourg, den 19. oktober 2009.
      
         
            På Rådets vegne
         
         E. ERLANDSSON
         
         
            Formand
         
      
   
   
      (1)  Udtalelse af 5. maj 2009 (endnu ikke offentliggjort i EUT).
   
      (2)  EUT L 299 af 16.11.2007, s. 1.
   
      (3)  EFT L 173 af 6.7.1990, s. 1.
   
      BILAG
      I del B i bilag XIV til forordning (EF) nr. 1234/2007 foretages følgende ændringer:
      
                  1)
               
               
                  I punkt I affattes nr. 1 således:
                  
                              »1.
                           
                           
                              Disse bestemmelser berører ikke del C i dette bilag om produktion og afsætning af rugeæg og kyllinger af fjerkræ, men gælder for afsætning i Fællesskabet som led i udøvelsen af erhverv eller virksomhed af visse typer og præsentationer af fjerkrækød og tilberedninger og produkter af fjerkrækød eller af slagtebiprodukter af fjerkræ af følgende arter, jf. bilag I, del XX:
                              
                                          —
                                       
                                       
                                          høns (Gallus domesticus)
                                       
                                    
                                          —
                                       
                                       
                                          ænder
                                       
                                    
                                          —
                                       
                                       
                                          gæs
                                       
                                    
                                          —
                                       
                                       
                                          kalkuner
                                       
                                    
                                          —
                                       
                                       
                                          perlehøns.
                                       
                                    Disse bestemmelser gælder ligeledes for fjerkrækød i saltlage, der er omfattet af KN-kode 0210 99 39 som nævnt i bilag I, del XXI.«
                           
                        
            
                  2)
               
               
                  Punkt II ændres således:
                  
                              a)
                           
                           
                              nr. 2 og 3 affattes således:
                              »2.   »fersk fjerkrækød«: fjerkrækød, der på intet tidspunkt er stivnet under kølingsprocessen forud for opbevaring ved en temperatur, som ikke må være lavere end – 2 °C eller højere end + 4 °C; medlemsstaterne kan dog fastsætte lidt andre temperaturkrav for den minimumstid, der er nødvendig til opskæring og håndtering af fersk fjerkrækød hos detailhandlere eller i lokaler ved salgssteder, hvor opskæring og håndtering udelukkende finder sted med henblik på direkte salg til forbrugeren
                              3.   »frosset fjerkrækød«: fjerkrækød, der nedfryses hurtigst muligt inden for rammerne af de normale fremgangsmåder ved slagtning og konstant opbevares ved en temperatur, der ikke må være højere end – 12 °C«
                           
                        
                              b)
                           
                           
                              som nr. 5, 6 og 7 tilføjes:
                              »5.   »tilberedning baseret på fjerkrækød«: fjerkrækød, herunder kød, der er reduceret til småstykker, der er tilsat fødevarer, smagskorrigerende stoffer eller tilsætningsstoffer, eller som har undergået en forarbejdning, der ikke er tilstrækkelig til at ændre strukturen i kødets indre fibre
                              6.   »tilberedning baseret på fersk fjerkrækød«: en tilberedning baseret på fjerkrækød, hvortil der er benyttet »fersk fjerkrækød«. Medlemsstaterne kan dog fastsætte lidt andre temperaturkrav for den minimumstid, der er nødvendig, og kun for så vidt det er nødvendigt for at lette opskæringen og håndteringen på fabrikken under fremstilling af tilberedninger baseret på fersk fjerkrækød
                              7.   »fjerkrækødprodukt«: kødprodukt som defineret i punkt 7.1 i bilag I til forordning (EF) nr. 853/2004, og hvortil der er benyttet »fjerkrækød«.«.
                           
                        
            
                  3)
               
               
                  I punkt III foretages følgende ændringer:
                  
                              a)
                           
                           
                              i nr. 1 udgår andet afsnit
                           
                        
                              b)
                           
                           
                              i nr. 2 affattes indledningen således:
                              »Fjerkrækød og tilberedninger baseret på fjerkrækød udbydes til salg i én af følgende former:«
                           
                        
                              c)
                           
                           
                              nr. 3 udgår.